Diari Oficial de la Generalitat Valenciana


Sumari del DOGV 6669, del 13-12-2011 (2011/12419)

Informació pública de l'inici d'expedient d'ocupació directa, establiment dotació pública de connexió xarxa elèctrica, per a possibilitar el desenvolupament de la UE-26.
-------------------------------------------------------------------------------------------------------------------------------------------------------------------------

### Dades del document

Número de DOGV
:   6669

Data del DOGV
:   13-12-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/12426


Data del document
:   01-12-2011

Organisme emissor
:   Ajuntament de Benigànim

Tipus de document
:   Anunci

Descriptors 

:   * Benigànim
    * administració local
    * pla d'urbanisme

Informació pública de l'inici d'expedient d'ocupació directa, establiment dotació pública de connexió xarxa elèctrica, per a possibilitar el desenvolupament de la UE-26. [2011/12611]  
El Ple de l'Ajuntament, en data 30 de novembre de 2011, ha adoptat el següent acord:  
«2. Inici expedient ocupació directa establiment dotació publica connexió xarxa elèctrica UE-26  
Atés que per a possibilitar el desenvolupament de la unitat d'execució UE-26, de sòl urbanitzable, d'ús magatzems, comercial i terciari previst en el pla general vigent, és necessari connectar-se a les infraestructures de la xarxa elèctrica existents per a possibilitar el seu funcionament.  
Atés que els terrenys necessaris per a la connexió elèctrica estan inclosos en la UE-3 de l'AR-2 de sòl urbanitzable residencial, actualment sense gestionar, coincidint amb viari públic de la xarxa secundària segons consta en l'ordenació detallada aprovada pel pla general.   
  
Atés l'informe de l'arquitecta municipal, Nuria Lavara Perona, de data 31 d'octubre de 2011, en virtut del qual es donen els requisits establits legalment per a procedir a ocupació directa de 51,00 m², consistent en una franja de 3 m entorn al pal de mitja tensió existent i 17,00 m de longitud fins a arribar a la carretera de Benigánim a Quatretonda, CV-612, de la parcel·la amb la referència cadastral següent:  
  
Parcel·la propietat d'Elvira Llario Gomar i Concepción Gomar Vidal amb una mitat indivisa cada una, segons consta en el Registre de la Propietat d'Albaida, de referència cadastral 5944932LY0518I2375GQ situada al polígon 17 amb número 26 de parcel·la, destinats a sòl dotacional de la xarxa viària.  
Atés que en tal informe s'establix la relació de terrenys i propietaris afectats per l'ocupació directa, amb indicació dels aprofitaments urbanístics corresponents a aquests i de la unitat d'execució excedentària en què han de fer-se efectius.  
Atés que, amb data 3 de novembre de 2011, es va emetre un informe de Secretaria sobre la legislació aplicable i el procediment a seguir per a dur a terme l'ocupació directa.  
Per tot l'anteriorment exposat, la comissió informativa d'Urbanisme, Contractació, Indústria, Servicis, Patrimoni, Seguretat Ciutadana i Trànsit, proposa al Ple l'adopció de l'acord següent:  
  
Primer. Iniciar expedient per a procedir a l'ocupació directa, per a l'establiment de les dotacions públiques consistents en la connexió a les infraestructures de la xarxa elèctrica existents per a possibilitar el seu funcionament de la UE-26, dels terrenys que a continuació es relacionen pertanyents als titulars que també es detallen, juntament amb l'aprofitament urbanístic que els corresponga i les unitats d'execució excedentàries on este haja de materialitzar-se:  
- Terreny situat en el polígon 17, amb número 26 de parcel·la, les característiques principals del qual són les següents:   
Classificació: sòl urbanitzable.  
Qualificació: sòl residencial baixa densitat adossada.  
Àrea de repartiment: AR-2.  
Unitat d'execució: UE-3.  
S'adjunta un plànol a l'informe tècnic.   
- Titular: Elvira Llario Gomar i Concepción Gomar Vidal, amb una mitat indivisa cada una, segons consta en el Registre de la Propietat d'Albaida (annex 1, Informe tècnic, còpia del Registre de la Propietat), de referència cadastral 4613746SK3714X5226US situada al polígon 17, amb número 26 de parcel·la (annex 2, Informe tècnic, pla cadastre).  
  
- Aprofitament urbanístic que li correspon: 29,2061 ua.  
- Unitat d'execució en que ha de materialitzar-se tal aprofitament: UE 3.  
Segon. Publicar en el Diari Oficial de la Comunitat Valenciana la relació de terrenys i propietaris afectats, així com l'aprofitament urbanístic corresponent a cadascun d'ells, i les unitats d'execució en que hagen de fer-se efectius.  
Tercer. Notificar personalment els propietaris indicats de l'ocupació prevista i de l'aprofitament urbanístic assignat als seus terrenys, així com la unitat d'execució on aquest es farà efectiu i se'ls atorga un termini d'un mes a fi que puguen al·legar el que estimen convenient als seus drets.  
Quart. Notificar el present acord al Registre de la Propietat, sol·licitant una certificació de domini i càrregues de les finques afectades i la pràctica dels seients que corresponguen».  
  
Benigánim, 1 de desembre de 2011.- L'alcalde: Juan Antonio Puchades Arce.